gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8611, del 12-08-2019 (2019/7542)

Convocatòria i bases del procès selectiu per a la provisió en propietat d'una plaça d'inspector en cap de la policia local.
---------------------------------------------------------------------------------------------------------------------------

### Dades del document

Número de DOGV
:   8611

Data del DOGV
:   12-08-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/7542


Data del document
:   22-07-2019

Organisme emissor
:   Ajuntament de Castelló

Tipus de document
:   Anunci

Descriptors 

:   * Castelló
    * concurs administratiu

Convocatòria i bases del procès selectiu per a la provisió en propietat d'una plaça d'inspector en cap de la policia local. [2019/7542]  
En el Butlletí Oficial de la Provincià de València número 127, de 4 de juliol de 2019, es van publicar íntegrament las bases que han de regir la convocatòria i en el Boletín Oficial del Estado número 173, de 20 de juliol de 2019, s'ha publicat l'anunci de la convocatòria per a proveir:  
  
Una plaça d'inspector en cap de la policia local, mitjançant concurs oposició per promoció interna.  
El termini de presentació de sol·licituds serà de vint dies hàbils a comptar del següent al de la publicació d'aquest anunci en el Diari Oficial de la Generalitat Valenciana.  
  
Villanueva de Castellón, 22 de juliol de 2019.- L'alcalde: Oscar Noguera Alberola.
Diari Oficial de la Generalitat Valenciana


Sumari del DOGV 8574, del 19-06-2019 (2019/6239)

Notificació de la sentència dictada en el judici verbal número 179/2018.
------------------------------------------------------------------------

### Dades del document

Número de DOGV
:   8574

Data del DOGV
:   19-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6239


Organisme emissor
:   Jutjat de Primera Instància Número 5 de Catarroja

Tipus de document
:   Edicte

Notificació de la sentència dictada en el judici verbal número 179/2018. [2019/6239]  
Natalia Fuentes Zamora, lletrada del Jutjat de Primera Instància número 5 de Catarroja (València), faig saber que davant d'aquest jutjat i secretaria al meu càrrec se segueixen les actuacions de judici verbal número 179/2018, a instàncies de la Comunitat de Propietaris Carrer Sol, número 71, d'Alfafar, contra Pedro José Arjona Rojas, en què s'ha dictat la sentència de data 17 de setembre de 2018, que té la part dispositiva, literalment, com segueix:  
  
«Estime íntegrament la demanda formulada per la procuradora dels tribunals Nerea Hernández Barón, en nom i representació de la Comunitat de Propietaris Carrer Sol, número 71, d'Alfafar, contra Pedro José Arjona Rojas, declarat en rebel·lia, sobre la reclamació d'una quantitat; condemne el demandat esmentat a pagar a la part actora la quantitat de 1.288 euros, més els interessos legals des de la data d'interposició de la demanda, incrementats en dos punts des d'aquesta resolució. Tot això, amb la imposició expressa a la part demandada de les costes d'aquest procediment.  
  
I perquè en quede constància i perquè valga de notificació al demandat, Pedro José Arjona Rojas, en la forma establida en l'article 497.2 de la Llei d'enjudiciament civil, en relació amb el 164 del mateix text legal, expedisc aquest edicte, que serà publicat en el Diari Oficial de la Generalitat Valenciana.  
  
Catarroja, 28 de novembre de 2018.- La lletrada de l'Administració de justícia: Natalia Fuentes Zamora.
Diari Oficial de la Generalitat Valenciana


Sumari del DOGV 8469, del 22-01-2019 (2019/201)

Citació a termini a les persones interessades en el procediment ordinari número 1/250/2018.
-------------------------------------------------------------------------------------------

### Dades del document

Número de DOGV
:   8469

Data del DOGV
:   22-01-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/201


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Citació a termini a les persones interessades en el procediment ordinari número 1/250/2018. [2019/201]  
María Dolores Riquelme Cortado, lletrada de l'Administració de justícia de la Sala Contenciosa Administrativa del Tribunal Superior de Justícia de la Comunitat Valenciana, Secció Primera, fa saber que, Ángel García Lorente i Naranjas del Sureste, SL, han interposat un recurs contenciós administratiu, amb el número 1/250/2018, contra el Decret 190/2018, de 19 d'octubre, pel qual es declara paisatge protegit la serra d'Escalona i el seu entorn, sobre medi ambient.  
  
Cosa que es fa pública als efectes preceptuats en l'article 47.2 de la Llei d'aquesta jurisdicció, i se cita totes les persones que puguen tindre interés legítim a sostindre la resolució impugnada perquè, en el termini de quinze dies, puguen personar-se en legal forma en les actuacions.  
  
  
València, 9 de gener de 2019.- La lletrada de l'Administració de justícia: María Dolores Riquelme Cortado.
Diari Oficial de la Generalitat Valenciana


Sumari del DOGV 8472, del 25-01-2019 (2019/475)

Adjudicació de la convocatòria Cultura Resident, programa de residències per a creadors en la modalitat d'investigació.
-----------------------------------------------------------------------------------------------------------------------

### Dades del document

Número de DOGV
:   8472

Data del DOGV
:   25-01-2019

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2019/475


Data del document
:   18-12-2018

Organisme emissor
:   Consorci de Museus de la Comunitat Valenciana

Tipus de document
:   Resolució

Adjudicació de la convocatòria Cultura Resident, programa de residències per a creadors en la modalitat d'investigació. [2019/475]  
Amb data de 18 de desembre de 2018, es reuneixen al Centre del Carme de València els integrants del jurat avaluador convocats pel Consorci de Museus de la Comunitat Valenciana, per a procedir a l'estudi i avaluació dels projectes presentats a la convocatòria pública Cultura Resident. Programa de residències per a creadors en la modalitat d'investigació, i seleccionar quatre d'ells.  
Integren aquest jurat Antonio Méndez Rubio, Teresa Marín García, Amparo Zacarés Pamblanco, Carmen Amoraga Toledo i José Luis Pérez Pont, que estudien i avaluen les trenta-quatre propostes presentades en funció dels criteris de valoració assenyalats en aquesta convocatòria.  
  
Una vegada examinats tots els projectes es passa a la fase de deliberació, quedant quatre projectes seleccionats i dos en reserva, sent el resultat final, per unanimitat, el que a continuació es detalla:  
  
Residència de cuatre mesos:  
?Berio Molina Quiroga. El objeto sonoro caligráfico: definición y análisis  
?Estela Sanchis Muñoz. Raïm  
  
Residència de dos mesos:  
?Lorena Mulet i Delgado i Marco Ranieri. Expressions de la ganadería extensiva  
?Cristobal Baños i Diego Iglesias. Hyper studio  
  
Projectes en reserva:  
?Miriam Martínez Guirao. Activismo vegetal para frikis  
?Salim Malla Gutiérrez. Desmesura  
  
València, 18 de desembre de 2018.- El gerent: José Luis Pérez Pont.
Diari Oficial de la Generalitat Valenciana


Sumari del DOGV 8475, del 30-01-2019 (2019/755)

RESOLUCIÓ d'11 de gener de 2019, de l'Agència Valenciana de Seguretat i Resposta a les Emergències, de concessió de distincions en matèria de protecció civil de la Generalitat a Pedro Iñigo Alonso.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8475

Data del DOGV
:   30-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/755


Data del document
:   11-01-2019

Organisme emissor
:   Agència Valenciana de Seguretat i Resposta a les Emergències

Tipus de document
:   Resolució

Descriptors 

:   * distinció honorífica

RESOLUCIÓ d'11 de gener de 2019, de l'Agència Valenciana de Seguretat i Resposta a les Emergències, de concessió de distincions en matèria de protecció civil de la Generalitat a Pedro Iñigo Alonso. [2019/755]  
En compliment del que estableix el Decret 150/2014, de 19 de setembre, del Consell, pel qual es regula la concessió de distincions en matèria de protecció civil de la Generalitat, i seguint el procediment establit en els articles 7, 8 i 9 d'aquest, després de la proposta de concessió de la distinció, efectuada per José Manuel Dolón García, alcalde president de l'Ajuntament de Torrevieja, per a Pedro Iñigo Alonso, resolc:  
  
Primer  
Concedir la Distinció al Mèrit de Protecció Civil, en la categoria de Felicitació Pública a Pedro Iñigo Alonso, Guàrdia Civil, per la seua labor en matèria de protecció civil i emergències, en realitzar a un ciutadà una maniobra de reanimació cardiopulmonar i aconseguir, amb la seua intervenció, salvar-li la vida.  
  
Segon  
En compliment del que estableix en l'article 12 del Decret 150 de 19 de setembre de 2014, s'inscriurà la present distinció honorífica en el Registre de distincions de la Generalitat en matèria de protecció civil, dependent de l'Agència Valenciana de Seguretat i Resposta a les Emergències.  
  
Contra la present resolució, que posa fi a la via administrativa, es podrà interposar potestativament recurs de reposició davant el mateix òrgan que l'ha dictada, en el termini d'un mes, a comptar des de l'endemà del dia de la seua publicació, de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà del dia de la seua publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar qualsevol altre tipus de recurs o reclamació que millor convinga al seu interès.  
  
  
L'Eliana, 11 de gener de 2019.- El director de l'Agència Valenciana de Seguretat i Resposta a les Emergències: José María Ángel Batalla.
Diari Oficial de la Generalitat Valenciana


Sumari del DOGV 8482, del 08-02-2019 (2019/892)

Informació pública de l'aprovació de l'informe ambiental i territorial estratègic del Pla de reforma interior (PRI) dels sectors SN/6 i SN/7 del Pla general d'ordenació urbana.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   8482

Data del DOGV
:   08-02-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/892


Data del document
:   25-01-2019

Organisme emissor
:   Ajuntament de Rojales

Tipus de document
:   Anunci

Descriptors 

:   * Rojales
    * pla d'urbanisme
    * administració local

Informació pública de l'aprovació de l'informe ambiental i territorial estratègic del Pla de reforma interior (PRI) dels sectors SN/6 i SN/7 del Pla general d'ordenació urbana.  
 [2019/892]  
Mitjançant Resolució de l'Alcaldia 2019-0035, de 18 de gener de 2019, es va emetre informe ambiental i territorial estratègic favorable en el procediment simplificat d'avaluació ambiental i territorial del Pla de reforma interior (PRI) dels sectors SN/6 i SN/7 del vigent PGOU de Rojales (Alacant), on es resol la seua publicació en el Diari Oficial de la Generalitat Valenciana i continuar amb la tramitació.  
  
Així doncs, de conformitat amb el que s'estableix en l'article 57.1 de la Llei 5/2014, de 25 de juliol, d'ordenació del territori i paisatge de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 45 dies hàbils, a comptar des de l'endemà de la publicació del present acord en el Diari Oficial de la Generalitat Valenciana (DOGV).  
La documentació es troba a la disposició del públic en les dependències de l'Ajuntament de Rojales i exposada en la pàgina web municipal www.rojales.es, en compliment de l'article 53.2 de la LOTUP.  
  
  
Rojales, 25 de gener de 2019.- L'alcalde president: Antonio Pérez García.
Diari Oficial de la Generalitat Valenciana


Sumari del DOGV 8484, del 12-02-2019 (2019/1023)

Notificació de la sentència dictada en el procediment ordinari número 138/2017.
-------------------------------------------------------------------------------

### Dades del document

Número de DOGV
:   8484

Data del DOGV
:   12-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1023


Organisme emissor
:   Jutjat de Primera Instància Número 1 de València

Tipus de document
:   Edicte

Notificació de la sentència dictada en el procediment ordinari número 138/2017. [2019/1023]  
Part demandant: Bankia, SA.  
Part demandada: Javier Andrés Restrepo Taborda i Lina Magali Espinosa Paz.  
Sobre ordinaris  
València, 30 d'octubre de 2018  
Atés que es desconeix el domicili o la residència actuals de la part demandada, per resolució del dia de la data, la lletrada de l'Administració de justícia, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha acordat la publicitat d'aquest edicte per a portar a efecte la diligència de notificació a la persona que s'indica, mitjançant la publicació de l'encapçalament i dispositiva de la sentència el tenor literal de la qual és el següent:  
  
  
«Jutjat de Primera Instància número 1 de València  
Procediment ordinari 138/2017-D  
Sentència número 245/2018  
Jutge que la dicta: Juan Carlos Mompó Castañeda.  
Lloc: València.  
Data: 30 d'octubre de 2018.  
Demandant: Bankia, SA.  
Advocat: Rafael Martí Maiques.  
Procurador: Francisco José Pérez Bautista.  
Demandat: Javier Andrés Restrepo Taborda.  
Advocat: Miguel Angel Díaz Herrera.  
Procurador: Joaquín Francisco Funes Gracia.  
Demandada: Lina Magali Espinosa Paz.  
Dispositiva  
Estime la demanda interposada pel procurador dels tribunals senyor Pérez Baptista en nom i representació de Bankia, SA, contra Javier Andrés Restrepo Taborda que ha estat representat pel procurador dels tribunals senyor Funes Gracia i contra Lina Magali Espinosa Paz en rebel·lia processal i declare la pèrdua del benefici a utilitzar el termini pactat i en conseqüència el dret de Bankia a reclamar de forma anticipada la totalitat del capital que reste per retornar-se per part del demandat de l'entregat en el seu moment en concepte de préstec amb els interessos corresponents, i tot això amb imposició a costes al demandat.  
  
Manera d'impugnació: recurs d'apel·lació en el termini de 20 dies, des de la notificació d'aquesta resolució, davant aquest tribunal, mitjançant escrit en el qual s'haurà d'exposar-se les al·legacions en què es base la impugnació, a més de citar la resolució objecte d'apel·lació i els pronunciaments que impugna. Així ho acorda i signa el jutge.»  
  
I perquè servisca de notificació a Lina Magali Espinosa Paz, es publica aquest edicte en el tauler d'anuncis d'aquest jutjat.  
  
València, 30 d'octubre de 2018.- La lletrada de l'Administració de justícia: Verónica Evangelio Morato.
Diari Oficial de la Generalitat Valenciana


Sumari del DOGV 8485, del 13-02-2019 (2019/1079)

Notificació de la sentència dictada en el procediment ordinari número 874/2017.
-------------------------------------------------------------------------------

### Dades del document

Número de DOGV
:   8485

Data del DOGV
:   13-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1079


Organisme emissor
:   Jutjat de Primera Instància Número 5 de València

Tipus de document
:   Edicte

Notificació de la sentència dictada en el procediment ordinari número 874/2017. [2019/1079]  
En el judici ordinari número 874/2017, que es tramita en aquest jutjat, Banco Bilbao Vizcaya Argentaria, SA, contra Miguel Ángel Rodríguez Gómez, María del Carmen Molina de Rodríguez, Juan Carlos Rodríguez Molina i Carlos Alberto Rodríguez Gómez, s'ha dictat sentència l'encapçalament de la qual i dispositiva és la següent:  
  
«Sentència número 273/2018  
València 12 de desembre de 2018  
Dispositiva  
Estime la demanda formulada per Banco Bilbao Vizcaya Argentaria, SA, contra Miguel Ángel Rodríguez Gómez, María del Carmen Molina de Rodríguez, Juan Carlos Rodríguez Molina i Carlos Alberto Rodríguez Gómez, i declare la pèrdua del termini concedit al deutor en el contracte de crèdit subscrit per les parts el 29 de novembre de 2005 i la novació en escriptura de data 23 d'abril de 2009, amb condemna solidària als demandats a pagar 186.229,42 euros més els interessos pactats. Alhora que es reconeix el dret de l'actora a realitzar el deute en tràmit d'execució de sentència amb càrrec al dret real de la hipoteca que garanteix el compliment del contracte de crèdit subscrit entre les parts.  
  
Tot açò amb imposició expressa de costes a Ángel Rodríguez Gómez, María del Carmen Molina de Rodríguez, Juan Carlos Rodríguez Molina i Carlos Alberto Rodríguez Gómez.  
Mode d'impugnació: notifiqueu aquesta resolució a les parts i feu-los saber que no és ferma i que en contra seua es pot interposar un recurs d'apel·lació en el termini de vint dies des de la notificació corresponent.  
  
Aquesta és la meua sentència, que pronuncie, mane i signe.»  
  
I atés que els demandats, Ángel Rodríguez Gómez i Juan Carlos Rodríguez Molina es troben en parador ignorat, expedisc aquest edicte a fi que els servisca de notificació en forma.  
  
València, 10 de gener de 2019.- La secretària: Francisca Tomás Llavador.
Diari Oficial de la Generalitat Valenciana


Sumari del DOGV 8567, del 11-06-2019 (2019/5181)

Oferta d'ocupació pública per a l'any 2019.
-------------------------------------------

### Dades del document

Número de DOGV
:   8567

Data del DOGV
:   11-06-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/5181


Data del document
:   17-05-2019

Organisme emissor
:   Ajuntament de Benifaió

Tipus de document
:   Anunci

Descriptors 

:   * Benifaió
    * concurs administratiu

Oferta d'ocupació pública per a l'any 2019. [2019/5181]  
Per acord de la Junta de Govern Local de 15 de maig de 2019 s'ha aprovat l'oferta d'ocupació pública per al 2019 amb el següent contingut:  
Benifaió, 17 de maig de 2019.- L'alcaldessa: Marta Ortiz Martínez.
Diari Oficial de la Generalitat Valenciana


Sumari del DOGV 8471, del 24-01-2019 (2019/264)

Informació pública de l'obertura de nou període de participació pública i consultes de la versió inicial del Pla general d'ordenació urbana, de l'estudi ambiental i territorial estratègic i de la resta de documents.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8471

Data del DOGV
:   24-01-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/264


Data del document
:   10-01-2019

Organisme emissor
:   Ajuntament de Daimús

Tipus de document
:   Anunci

Descriptors 

:   * Daimús
    * administració local
    * pla d'urbanisme

Informació pública de l'obertura de nou període de participació pública i consultes de la versió inicial del Pla general d'ordenació urbana, de l'estudi ambiental i territorial estratègic i de la resta de documents. [2019/264]  
El Ple de la corporació, en sessió ordinària celebrada el dia 13 de desembre de 2018, ha adoptat l'acord, la part dispositiva del qual és la següent:  
  
Primer. Acceptar íntegrament l'al·legació presentada pel Grup Municipal Compromís en data 13.08.2018, registre número 0059-N-IV-8954.  
  
Segon. Desestimar l'al·legació presentada per Francisca Gomar Bataller per extemporània, així com procedir a la notificació de la desestimació, I informar a la interessada de l'obertura del nou període d'exposició pública.  
  
Tercer. Publicar l'acord de participació pública en el Diari Oficial de la Generalitat Valenciana, en un diari de gran difusió i en el portal de transparència de l'Ajuntament de Daimús per un nou termini de 45 dies, perquè els interessats al·leguen el que els convinga al seu dret.  
  
  
Quart. Transcorregut l'esmentat període, es procedirà a l'estudi i la resolució de les al·legacions presentades durant el període d'exposició pública corresponent a les al·legacions presentades a la publicació de data­­­­­­­­ 05.07.2018, DOGV núm. 8332, sense necessitat que els interessats al·legants formulen una nova al·legació, i a les noves al·legacions que es presenten com a conseqüència del nou tràmit.  
  
El que es publica a l'efecte de l'article 57.1.a, en relació amb l'article 53.2, i de l'article 64.3 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Daimús, 10 de gener de 2019.- L'alcalde: Francisco Javier Planes Planes.
Diari Oficial de la Generalitat Valenciana


Sumari del DOGV 8469, del 22-01-2019 (2019/85)

Informació pública de l'estudi de detall de l'àrea de repartiment 102 del Pla general.
--------------------------------------------------------------------------------------

### Dades del document

Número de DOGV
:   8469

Data del DOGV
:   22-01-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/85


Data del document
:   07-01-2019

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * administració local
    * pla d'urbanisme

Informació pública de l'estudi de detall de l'àrea de repartiment 102 del Pla general. [2019/85]  
El tinent d'alcalde d'Urbanisme, Territori i Habitatge, amb data 20 de desembre de 2018, ha dictat el següent decret que en la part resolutiva disposa:  
  
Primer. Sotmetre a informació pública durant el termini de 20 dies, comptat a partir de l'endemà de la publicació de l'anunci en el Diari Oficial de la Generalitat Valenciana, en premsa escrita de gran difusió i en l'adreça electrònica www.elche.es/urbanismo/tablon-anuncios (en aquest últim cas, els documents de l'estudi de detall per a la seua consulta), l'estudi de detall del bloc comprés entre els carrers Pere Joan Perpinyà, Sor Josefa Alcorta, Manuel López Quereda i Vessant del Riu Vinalopó, de l'àrea de repartiment 102 del Pla general d'Elx, presentat per la mercantil Iniciativas Inmobiliarias Cota Cero, SL, a fi que es puguen realitzar al·legacions i suggeriments per les persones interessades.  
  
Segon. Iniciar tràmit de consultes als organismes afectats. Sol·licitar informe a les següents entitats subministradores de serveis públics afectats:  
- Aigües i Sanejament d'Elx.  
- Iberdrola, SA.  
- Telefónica, SA.  
- Gas Natural, Cegas, SL.  
  
Així mateix, se sol·licita informe del Servei Tècnic d'Urbanisme (Paisatge).  
  
Elx, 7 de gener de 2019.- El tinent d'alcalde d'Urbanisme, Territori i Habitatge: José Manuel Sánchez Asencio.